Gebruikerbespreking:Petronell Vorster - Wikipedia
Hallo Petronell Vorster, hartelik welkom op die Afrikaanse Wikipedia!
Die Afrikaanse Wikipedia bestaan al sedert Desember 2001 en bevat reeds 97 141 artikels. Vanaf die begin van die projek het die gebruikers 'n aantal riglyne en uitgangspunte vir artikelbewerking en onderlinge samewerking opgestel. Nuwelinge kan hieruit voordeel trek. Jy mag dit behulpsaam vind om van die skakels in hierdie raampie te volg en met die projek vertroud te raak voordat jy begin bydra. Indien jou vingers jeuk om te eksperimenteer, kan jy gerus ons Sandput besoek: dit is juis vir die rede daar. Uiteindelik wil ons dat al ons gebruikers vry voel om hulle gang te gaan, maar dit doen natuurlik geen kwaad om 'n bietjie houvas te kry voor mens in die diep kant in spring nie! Besoek gerus ook ons Geselshoekie, ons gebruikers staan gereed om hand by te sit, of bloot net hand te skud.
2 Naam van werke
3 Nuwe artikel
5 H.A. Aschenborn
9 Kopiereg, ens.
Dankie vir u bydraes. Kyk asb na die wysiging wat ander gebruikers aan u artikels aanbring en probeer dit in die toekoms self so toepas. Groete. Frank (kontak) 15:10, 14 September 2016 (UTC)
Ek maak so, baie dankie.
Naam van werkeWysig
Hallo, Petronell, let asb. daarop dat die naam van boeke, ens. lig kursief op Wikipedia is. Gebruik dus asb. Afrika is blou soos 'n lemoen, nie "Afrika is blou soos 'n lemoen" nie. Laasgenoemde lyk verskriklik, veral as daar baie name is. Winston (kontak) 08:04, 23 September 2016 (UTC)
Baie dankie vir die terugvoer, ek sal dit voortaan so oplaai.
Ek kan dit gaan regmaak in die artikels wat ek reeds gepubliseer het ook?
Ek is nuut op Wikepedia en probeer my bes om die stylreëls te volg en aan te leer (ek sukkel nog om die sjabloon-funksie te verstaan ook.)
Enige raad en hulp sal waardeer word.
Dis alles reg, ons het maar almal in die begin gesukkel. :) Winston (kontak) 09:13, 23 September 2016 (UTC)
Petronell, indien jy nuwe artkels skryf maak asb eers seker dat hulle nie in 'n ander naamvorm bestaan nie bv. H.A. Aschenborn bestaan reeds as Hans Anton Aschenborn. Groete! Oesjaar (kontak) 19:58, 28 September 2016 (UTC)
Hallo Petronell, loer net in by Dricky Beukes. Daar is heelwat sinne wat gedupliseer is (haar grootword, haar huwelik, ens.).
Groete en lekker werk!--Aliwal2012 (kontak) 10:28, 6 Oktober 2016 (UTC)
Reggemaak, dankie vir die uitwysing:)
Hallo daar Petronell! Ek sien jy geniet jouself hier op ons Wiki! Kan jy net help met een sakie: jy het die artikel H.A. Aschenborn geskep maar hy bestaan reeds as Hans Anton Aschenborn. My raad is die bestaande artikel net by te werk en dan jou poging te laat skrap. Groete! Oesjaar (kontak) 13:17, 6 Oktober 2016 (UTC)
Ek maak so Oesjaar, jammer daaroor. Hoe skrap ek 'n artikel?
Net Admins kan. As jy eers dalk net die ou artikel op datum wil bring alverens ek joue skrap, laat weet net. Groete! 196.23.147.109 05:48, 11 Oktober 2016 (UTC)
Jy kan maar die artikel skrap, ek het 'n kopie van dit as word-dokument. Sal dit vandag by die bestaande artikel bywerk.
Hi Petronell, ek wil ook net sê welkom by Wikipedia, al is ek 'n bietjie laat. Adriaan Joubert (kontak) 08:33, 22 Mei 2017 (UTC)
Hallo Petronell. Dankie vir die werk hier. Ek wil gou hoor of jy jou dophoulys gebruik. 'n Skakel is gewoonlik iets soos regs bo (derde van die regterkant hier by my). Dit wys veranderinge aan artikels waaraan mens vroeër gewerk het. Mens kan ook kies watter bladsye op die lys moet wees of nie. Deur die terugvoer en redigeerwerk op mens se bydraes dop te hou, kry mens nogal 'n goeie indruk van wat ander medewerkers hier voel kan verbeter. Ek wou juis hoor of jy bewus is van al die foto's wat jy by artikels gevoeg het wat weer uitgevee is weens gebrek aan kopiereginligting. Hier is 'n paar voorbeelde:       Soos ek glo jy kan verstaan, is sake van kopiereg baie belangrik vir ons om reg te kry, en ons kan slegs teks, grafika, ens. bydra as ons regte daartoe het. Vertalings uit die Engelse Wikipedia is natuurlik piekfyn omdat Wikipedia se lisensie dit juis toelaat. Dit is ook belangrik omdat alles hier weer vrygestel word onder 'n lisensie wat lesers allerhande dinge toelaat, en ons dit net kan doen as ons daardie regte in die eerste plek het.
Ek het nou geloer na hierdie een: . Die prent is nog daar, en die lêer se beskrywingsblad sê twee teenstrydige dinge: dat jy die kopiereghouer is, en dat jy dit by Nasionale Boekhandel se webwerf gekry het wat alle regte voorbehou. Altwee kan nie waar wees nie, dus moet ons hierdie tipe dinge uitklaar.
Vra gerus in die geselshoekie vir hulp as enigiets nie duidelik is nie. Groete, Alias (kontak) 17:34, 15 Junie 2017 (UTC)
Hi Alias , ek is bewus van die kopiereg probleme op sommige van die foto's. Die meeste van die Afrikaanse skrywers se fotos kom van NALN (Nasionale Afrikaanse Letterkundige Museum en Navorsingsentrum) af terwyl ander in boeke verskyn. Ek het nie self die navorsing hiervoor gedoen nie, maar ontvang die inligting van Maroela Media af. Hoe verseker ek dat die foto's nie geskrap word nie? Ek was onder die indruk dat indien 'n mens die korrekte outeur en bron op die foto se leêr verander dit aanvaar is? (Dit is wat Maroela se webmeester my geleer het). Baie van die foto's is ook ouer as 50 jaar wat dit in die publieke domein plaas en daar dus nie meer kopiereg op is nie. Ek wil graag die probleem oplos. Maar hoe gemaak?
Ek is nie 'n prokureur nie, maar die saak het te doen met die spesifieke lisensiëring van Wikipedia. Hier gaan dit nie bloot om billike gebruik nie (sien gerus die enkele uitsonderings op daardie bladsy), maar die reg om die materiaal te herpubliseer onder die lisensies wat hier by Wikipedia gebruik word. Die kopiereg gaan nie net oor 50 jaar oud nie - die reëls is meer ingewikkeld. As die kopiereg wel verstryk het, dan verstaan ek dat dit in die openbare domein is. Dui dit asb. dan so aan eerder as om jouself as kopiereghouer aan te dui. Ek het lanklaas self gekyk na hierdie dinge (of die spesifieke lêers wat jy opgelaai het), maar ek wil jou graag die moeite spaar om dinge op te laai wat noodwendig later weer uitgevee gaan word. Ons moet eenvoudig sorgvuldig na hierdie dinge kyk hier by Wikipedia, juis omdat dit oor herpublikasie gaan en nie blote gebruik nie. Groete, Alias (kontak) 13:57, 9 November 2018 (UTC)
Ontsluit van "https://af.wikipedia.org/w/index.php?title=Gebruikerbespreking:Petronell_Vorster&oldid=1854941"